Diilhami dar ipada kis ah benar mengenai mener uskan hidup dan mening gal dunia dengan penuh mar uah.
Memang benar apa yang mereka katakan, cucu-cucu mewarisi 99% kehebatan mereka daripada nenek mereka. Dan Nenek saya memang agak mengagumkan. Namanya Sye Kee, dan dia dinamakan dengan sesuai, kerana jiwanya paling kuat dalam kalangan kami. Apabila doktor menyampaikan berita buruk tentang kanser kolon dia, perkara pertama yang Nenek saya katakan ialah, "sekarang saya boleh makan apa-apa sahaja yang saya mahu, pada bila-bila masa sahaja." Begitulah dia.
Nenek saya membesarkan saya. Dia menguatkan semangat saya apabila saya murung. Apabila saya terpecahkan pasu bunga kesayangan ibu saya, dia melindungi saya dan berpakat dengan saya untuk memberitahu ibu bahawa kucing jiran yang melakukannya. Nenek merupakan kawan karib saya. Jadi, apabila dia memberitahu saya bahawa dia ingin menghabiskan hari-hari terakhirnya dengan bermaruah, saya sedar bahawa saya perlu membantu Nenek menikmati tempoh itu dengan sepenuhnya. Namun, sebagai cucu bongsu yang paling manja dalam keluarga, saya tidak tahu apa-apa tentang tanggungjawab seorang penjaga. Saya tidak tahu dari mana untuk bermula, atau daripada siapa untuk meminta bantuan.
Pakar onkologi Nenek merujukkan kami kepada perkhidmatan jagaan hospis di rumah dan beberapa hari kemudian, pasukan jagaan hospis melawat kami di rumah. Begitulah permulaan persahabatan saya dengan Dr Dawn. Dia mengajar saya segala-galanya yang perlu saya tahu. Dia mengajar saya cara membalut luka Nenek, memindahkan Nenek daripada katil dan membangkitkan semangat Nenek apabila menghadapi kesukaran. Saya sangat berterima kasih kepada dia dan pasukan jagaan hospis kerana membantu kami bersedia dari segala aspek untuk membantu Nenek menghabiskan hari-hari terakhirnya dengan bermaruah.
Apabila saya pulang daripada suatu sesi latihan penjaga, Nenek ingin tahu perkara yang saya pelajari. Selepas saya memberitahunya, dia berteriak, "maksudnya kamu harus bersihkan najis saya, Melisa!!" dan mula tertawa berdekah-dekah. Dia memang suka cakap yang bukan-bukan, tetapi itulah Nenek saya.
Beberapa bulan seterusnya amat sukar. Pasukan jagaan hospis datang sekali seminggu untuk memeriksa Nenek dan mereka mula menyayanginya. Saya rasa Nenek mempunyai perasaan yang sama terhadap mereka kerana Nenek sentiasa tidak sabar menunggu lawatan Dr Dawn juga. Dr Dawn dan pasukan jagaan hospis banyak membantu saya, dari segi emosi dan fizikal, terutamanya apabila situasi kian mencabar. Saya tidak tahu apa yang akan saya lakukan tanpa mereka.
Saya teringat suatu petang dengan jelas apabila Nenek merintih kerana rasa yang amat tidak selesa. Hati saya pedih apabila melihat seorang wanita sekuat Nenek tunduk dalam kesakitan. Saya tahu sakitnya tidak tertahan kerana dia tidak pernah suka menunjukkan sifat lemahnya. Saya berasa risau, terdesak dan letih. Dalam keadaan yang tidak berdaya, saya membuat keputusan untuk meminta bantuan Dr Dawn. Dia menenangkan saya dan membimbing saya untuk memberikan dos ubat yang tepat untuk menghilangkan rasa sakit. Pada keesokan hari, Dr Dawn dan pasukan jagaan hospis datang untuk mengemas kini ubat-ubatan Nenek dan memastikan dia berasa lebih selesa. Mereka sungguh ikhlas sekali.
Saya menghantar Nenek ke pusat jagaan harian hospis di masa saya perlu bekerja. Dia sangat suka pergi ke sana, kerana di sana terdapat ramai orang yang melayannya. Dia merupakan bintang utama pusat jagaan harian itu. Dia sering bercerita, memberi nasihat cinta kepada kakitangan yang lebih muda, dan memeriahkan suasana sehingga waktu untuk pulang ke rumah. Ia sebuah tempat di mana dia boleh bersenang diri, dan para jururawat dan sukarelawan sentiasa bersungguh-sungguh memastikan bahawa dia sentiasa selesa dan gembira. Dia memang tidak tampil seperti pesakit kanser, sebaliknya dia umpama bintang terkenal. Walaupun apabila keadaan makin mencabar, dia tidak pernah membenarkan penyakit itu membataskan dirinya. Apabila saya diatasi emosi, dia akan meminta saya supaya lebih tabah dan jangan terlalu murung. Kemudian, dia akan memberitahu Dr Dawn dan pasukan jagaan hospis tentang episod kelemahan saya sambil tertawa. Dia memang tiada belas kasihan tetapi saya tidak mungkin mahu dia berubah.
Pada hari-hari akhirnya, daya ingatannya semakin merosot dan dia mula melupai kisah yang telah diceritakan kepada kami beribu-ribu kali sebelum itu. Terdapat sebuah lagu yang dia gemari daripada zaman kanak-kanaknya, tetapi dia hanya ingat sebahagian daripadanya dan tidak boleh mengingati tajuk lagu itu. Ia menjengkelkan Nenek selama berhari-hari. Malah dia memberitahu Dr Dawn tentang lagu itu berulang kali dan menyebut tentang hal itu dalam setiap perbualan. Dia mungkin tidak henti-henti mengulangi perkara yang sama tetapi Dr Dawn dan pasukan jagaan hospis tetap sentiasa melayan dia. Mereka memberitahu saya bahawa mereka ada sebuah kejutan untuk Nenek pada lawatan mereka yang seterusnya.
Lawatan seterusnya merupakan lawatan terakhir mereka. Dr Dawn dan pasukan jagaan hospis datang ke rumah saya dengan sebuah ukulele. Saya terasa sungguh keliru. Mereka meminta Nenek menutup mata. Dia sangat lemah pada masa itu dan tidak mampu duduk betul untuk menikmati persembahan mereka. Mereka memasang alatan mereka berdekatan dengan Nenek dan mula bermain lagu. Matanya terbuka dan berseri-seri dengan kegembiraan. Dia berbisik, "itulah lagunya, itulah lagunya!" dan mula bernyanyi bersama-sama. Dr Dawn dan pasukan jagaan hospis telah mencari dengan sedaya upaya sehingga mereka menjumpai lagu daripada zaman kanak- kanaknya. Mereka telah menunaikan hasrat terakhirnya. Saya tidak dapat berhenti menangis kerana sudah begitu lama sejak saya melihat Nenek sungguh gembira dan lupa tentang rasa sakitnya.
Nenek meninggal dunia beberapa hari selepas itu dengan senyuman yang besar terukir di wajahnya. Walaupun sungguh sukar untuk mengucapkan selamat tinggal, tetapi ia merasakan pahit manis. Kerana saya tahu bahawa dia telah menghabiskan hari- hari terakhirnya penuh dengan keriangan, kegembiraan dan maruah.
Kenapa memilih penjagaan paliatif? Penjagaan paliatif disediakan oleh pasukan pelbagai disiplin yang terdiri daripada para doktor, jururawat, pekerja sosial, kaunselor dan sukarelawan terlatih. Mereka memberikan keselesaan serta sokongan kepada pesakit dan ahli-ahli keluarga mereka melalui penjagaan dari segi fizikal, emosi, psikologi, sosial dan kerohanian - sama seperti jagaan oleh Dr Dawn dan pasukannya kepada Melisa dan neneknya. Pesakit memilih penjagaan paliatif untuk memberi tumpuan kepada kualiti hidup walaupun untuk waktu yang singkat. Ia bukan bermakna mereka pasrah dengan takdir. Perkhidmatan penjagaan paliatif yang disediakan adalah penjagaan di rumah, jagaan harian, jagaan pesakit di hospital dan perkhidmatan perunding. Jika kita ingin menghabiskan hari-hari terakhir kita dengan bermaruah dan mengurangkan kesakitan yang bakal dialami, kita mesti membuat perancangan awal dan menyampaikan keputusan ketika badan dan minda masih sihat. Mengenai Majlis Hospis Singapura Ditubuhkan pada 1995, Majlis Hospis Singapura (SHC) ialah badan amal berdaftar yang juga merupakan Institusi Bertaraf Awam (IPC). Kami adalah badan yang mewakili organisasi yang aktif menyediakan penjagaan hospis dan paliatif di Singapura. SHC komited dalam usaha mempertingkat kehidupan pesakit yang hayatnya dihadkan penyakit dan untuk memberi sokongan kepada orang yang dikasihi mereka. Salinan eletronik buku ini boleh dimuat turun di laman Untuk maklumat lanjut: Majlis Hospis Singapura 535 Kallang Bahru, #03-09 GB Point Singapore 339351 Dibawakan kepada anda oleh: Tel: 6538 2231 E-mel: info@singaporehospice.org.sg Laman web: Hidup dalam Kesejahteraan, Pergi dalam Ketenangan
Hak Cipta © 2019 Singapore Hospice Council.Hak cipta terpelihara. Tiada bahagian daripada penerbitan ini boleh diterbitkan semula, disimpan dalam sistem pengambilan, atau dihantar dalam apa jua bentuk atau apa jua cara, elektronik, mekanikal, fotokopi, rakaman atau sebaliknya, tanpa kebenaran bertulis terlebih dahulu daripada pemilik hak cipta.Dicetak semula Mar 2020; Dikemas kini Jul 2022ISBN (Kulit lembut): 9789811412844ISBN (E-buku): 9789811412851Dicipta oleh BLKJ. Ilustrasi oleh Diigii Daguna.Penghargaan istimewa ditujukan kepada para penyumbang dan sukarelawan yang telah membantu kami merealisasikan penerbitan buku ini.